ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Barbora 
Priezvisko:			ZAHRADNÍKOVÁ   	Titul: Mgr.
Funkcia:			whereabouts and TUE manager
Znalosť jazykov:		anglicky, nemecky
Názov organizácie:		Antidopingová agentúra SR
Adresa:			Hanulova 5/B, 841 01 Bratislava 

Meno: 				Kristína 
Priezvisko:			VAVROVÁ			Titul: Mgr.
Funkcia:			testing and international relations manager
Znalosť jazykov:		anglicky, španielsky, francúzsky
Názov organizácie:		Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:				  Švajčiarsko
Mesto:				  Lausanne
Termín:			  21. marec 2011
Prijímajúca organizácia – A/ : Association of National Anti-Doping Organization ( ďalej  len ANADO ) Annual General Meeting 2011
Adresa:			180 Elgin Street
                                                   Suite 1400
Ottawa, Ontario
Canada K2P 2K3

Účel cesty:	                        ANADO Annual General Meeting 2011

Prijímajúca organizácia – B/ : WORLD ANTI-DOPING AGENCY (ďalej len WADA)
Adresa:			 Stock Exchange Tower
                                                   800 Place Victoria ( Suite 1700 )
P.O.Box 120
Montreal ( Quebec ) H4Z 1B7
Canada

Účel cesty:	2011 WADA ANTI-DOPING ORGANIZATION SYMPOSIUM  -  New Perspectives & Developing Approaches in the Fight against Doping in Sport 

Spôsob financovania: 	ZPC bola plne financovaná z rozpočtu Antidopingovej agentúry SR

3.	RÁMCOVÝ PROGRAM POBYTU

A/ ANADO Annual General Meeting 2011

Dátum / čas:			21. marec 2011 /10:30 18:30 hod. 
Navštívená organizácia:	ANADO 
Kontaktované osoby:	- zástupcovia ANADO, zúčastnení zástupcovia národných a medzinárodných antidopingových organizácií a 
ďalších zainteresovaných športových organizácií.
 /prizvaných celkom 63/
				
Kontaktné adresy:		adresár / prizvané organizácie (nezverejňujeme)

B/ 2011 WADA ANTI-DOPING ORGANIZATION SYMPOSIUM  -  New Perspectives & Developing Approaches in the Fight against Doping in Sport

Dátum / čas:			22. - 23.marec 2011 / 09.00 - 11.45 hod. 
Navštívená organizácia:	WADA 
Kontaktované osoby:	- zástupcovia svetovej antidopingovej agentúry, zúčastnení zástupcovia národných a medzinárodných antidopingových organizácií, zástupca INTERPOLu, zástupca UCI Anti-doping Services a zástupcovia ďalších zainteresovaných športových organizácií.
 /prizvaných celkom 221/
				
Kontaktné adresy:		adresár / prizvané organizácie (nezverejňujeme)

4.	PRIEBEH ROKOVANÍ

Zahraničná  pracovná cesta  sa  uskutočnila na báze ANADO, v ktorej participuje aj Antidopingová agentúra Slovenskej republiky ako regulérny člen. Druhá časť pracovného programu sa uskutočnila na báze WADA, v ktorej participuje aj Antidopingová agentúra Slovenskej republiky ako zainteresovaná národná antidopingová agentúra. 

AD A/ 01	ÚVOD A SÚHRNNÁ AKTUALIZÁCIA                        	                  /21.marec 2011 /

Pracovné zasadnutie otvoril a viedol p. Graeme Steel, prezident ANADO. Rokovanie sa konalo za účasti zástupcov 63 národných antidopingových organizácií. 

AD A/ 02	PRACOVNÝ PROGRAM STRETNUTIA	 /21.marec 2011 /

Hlavnou témou a cieľom stretnutia bola otázka finančného dlhu a prípadného bankrotu ANADO. Pracovný program pokračoval v nasledovných bodoch:

1.	Voľby a kreslo pre nového predsedu ANADO: Kevin Haynes ( deputy Manager for Anti-Doping at the London Organising Committee for the Olympic and Paralympic Games (LOCOG) and former Testing Manager at the UK Sport and UKAD ).

•	Nová štruktúra
•	Efektívne financovanie

2.	Prijatie agendy Annual General Asembly

3.	 Schválenie záznamu “Extraordinary Meeting of Members 2010“

4.	Financovanie – problém s deficitom – čísla “financial statement“ ( December 31, 2009 ). Veľa financií sa minulo na “bank fees“ a na “money exchange rate“. 

•	Prezentácia a vyhlásenie finančného auditu za rok 2009
•	Prezentácia a stanovenie projektu financií pre rok 2010

5.	Prezentácia ANADO návrhu a plán splatenia dlhu na rok 2011. Diskutovalo sa o návrhoch na splatenie dlhu. Jednotlivý členovia národných antidopingových organizácií, ktorých sa dlh týka vyjadrili svoje názory:
  
•	UKAD – najprv by sa mal vyrovnať dlh voči laboratóriám 
-	Kolektívna zodpovednosť
-	Všetko vymazať a treba začať odznova
•	HUNADA – vypýtali si list “creditorov“ a účty, že by si v skupine nad tým sadli a dohodli sa. Pán prezident Steel však tieto podklady nechcel dať. Navrhovali aby sa najprv vyplatili laboratória. Keď sa vyhlási bankrot nemôžeme už riadiť, kto bude prvý odškodnený, to by poškodilo meno ANADO.
•	FINADA – ich poznámka k vyhláseniu bankrotu bola, kto potom bude chcieť byť členom ANADO, po takomto riešení. Treba nájsť riešenie, ktoré je čestné pre všetkých.
             
 Po ich návrhoch, či najprv vyplatiť finančný dlh organizáciám, ktorým je ANADO dlžné a potom vyhlásiť bankrot, nakoniec bolo vykonané hlasovanie:

A.	Návrh na bankrot                       31
B.		Otvorený návrh                          29        
C.		Zdržanie sa hlasovania                3  

Po hlasovaní všetkých zúčastnených zástupcov členských národných antidopingových organizácií sa neodhlasoval definitívny bankrot ANADO. Nedošlo ani ku konkrétnemu záveru vysporiadania finančného dlhu, či najprv odškodniť laboratória a potom národné antidopingové organizácie ( začatím od krajiny s najväčším finančným dlhom) alebo opačne.   

AD B/ 01	ÚVOD A SÚHRNNÁ AKTUALIZÁCIA	 /22.marec 2011 /

Pracovné zasadnutie otvoril a viedol p. David Howman, generálny riaditeľ WADA, ktorý načrtol očakávania, nový koncept a budúce perspektívy v boji proti dopingu. 

Medzi aktuálne výzvy zahrnul: 
1.	sentencia, prečo sa stále viac venujeme právam dopingových hriešnikov, keď je viac atlétov, ktorí dodržujú antidopingové pravidlá
2.	konštatovanie, odber biologického materiálu, analýza vzoriek, výskum a transport sú stále nákladnejšie a drahšie 
3.	stav, antidopingové pravidlá sú čoraz viac komplikovanejšie
4.	rastúca dômyselnosť v podvádzaní vo vrcholovom športe
5.	potreba zefektívniť vyšetrovanie, nielen testovať športovcov, ale dôležitá je aj spolupráca s políciou ( podsvetie, pašovanie, ilegálna distribúcia, korupcia, úplatkárstvo a obchodovanie so zakázanými látkami = veľký biznis )
6.	čierny trh ( 25% liekov na svete pochádza z čierneho trhu ), potreba dobrých zákonov a silná moc
7.	v mnohých krajinách nie je žiaden legálny postih za obchod so zakázanými látkami
8.	doma vyrobené lieky nie sú sledované a môžu byť oveľa nebezpečnejšie pre zdravie
9.	veľký problém je zakázaná látka EPO, ktorá sa často netestuje, pretože jej analýza je píliš nákladná
10.	CAS – vysoké náklady na súdne konania

Ďalej stanovil aktuálne priority:
1.	súlad s Kódexom
2.	biologický pas
3.	odber krvi
4.	online monitorovací systém ADAMS ( používa ho vyše 115 národných antidopingových organizácií a viac ako 30 000 športovcov )
5.	krajiny s vysokou prioritou ( napr. Brazília, Kuba, Rusko, Turecko, India, Nigéria... ) – majú veľa vrcholových športovcov a antidopingový program veľmi slabý, alebo dokonca žiaden
6.	program vzdelávania

AD B/ 02	PRACOVNÝ PROGRAM PREZENTÁCIE	 /22.marec 2011 /

Pracovný program pokračoval nasledovnými prezentáciami:

Symposium Outcomes and Status Report 
Rue Andersen ( Director, Standards & Harmonization, WADA)

1.	Vytvoril portál komunikácie s národnými športovými federáciami a národnými antidopingovými organizáciami, ktorý mal pomôcť k vzájomnej spolupráce, avšak málokto ho používa a z tohto hľadiska je neefektívny a slabý.
2.	Zhodnotenie Svetového Antidopingového Kódexu – momentálne nemajú žiadne návrhy v priebehu týchto jednaní
3.	Ďalšia rada k „Register Testing Pool“ – zefektívniť vykonávanie najmä mimosúťažných testov
4.	Používať systém ADAMS ako nástroj pre komunikáciu a koordináciu
5.	Klásť dôraz na kvalitu než kvantitu

Overview of WADA-INTERPOL Cooperation
Cpt. Mathieu Holz ( INTERPOL )

Kapitán Mathieu začal svoju prezentáciu chronologicky - štvrtá konferencia sa konala v Lyon – Francúzsko, 2. – 4. Apríl 2008. Prvá pracovná skupina mala stretnutie v Taliansku v apríli 2009, kde sa dohodli na určitých pravidlách. Druhé stretnutie bolo v novembri 2009 – pozvaných bolo 10 krajín, do daného dňa zatkli 124 ľudí a našli 71 zbraní. Tretie stretnutie bolo v októbri 2010 vo Švédsku, kde bolo prednesené, že v máji 2009 sa našli anabolické steroidy vo fľašiach od oleja v lietadle. Ďalej vysvetlil čím sa zaoberajú - ich cieľom je posilniť a spevniť boj proti dopingu. Poukázal na fakt, že drogy sa dajú veľmi ľahko získať cez internet ( webová stránka „Viking store“ – veľmi známa vo Švédsku ) – keď si dáme do vyhľadávača google „buy steroids“ tak sa nám zobrazí viac ako 1 170 000 webových stránok s danou “problematikou“. Organizujú aj tréningy a majú databázu na vyhľadávanie takých stránok. Zadržali už veľa rôznych strojov na výrobu, domáce látky atď. Vysoká spolupráca s WADA. Do programu INTERPOL je zapojených 10 krajín ( napr. Mexiko, Kanada, Čína, Belgicko, USA, Nemecko ).    

Blood Testing Imperatives
Stuart Kemp ( Senior Manager, Standards & Harmonization, WADA )

V rámci svojej prezentácie poukázal na rozdiely medzi odobratím krvi a moču – čo sa týka času odberu, množstva a risku možnej manipulácie. ( moč – dlhý čas odberu, vysoké množstvo a veľký risk možnej manipulácie. Krv – krátky čas odberu, malé množstvo a takmer nulový risk možnej manipulácie ).
 
1.	Poukázal na nedostatočný počet testov za rok 2009 ( krv 10 000, moč 30 000 )
2.	Ľudský rastový hormón – najlepšie testovať ráno
3.	Prenos kyslíka ( hemoglobín ) – krátky čas na zistenie po súťaži
4.	Biologický pas športovca
5.	EPO
6.	Náklady spojené s odberom krvi a celkovou analýzou sú veľmi vysoké ( cca 695 $ )

Practical Implementation of Blood Testing Programs
Olivier Banuls ( Operations and Project Manager, UCI Anti-doping Services )

Olivier vo svojej prezentácii priniesol aktualizácie krvného testovania UCI ( medzinárodná cyklistická únia ).  UCI: tvorí 10 ľudí, majú 70 vlastných dopingových komisárov ( sú raz za dva roky školení ), evidujú 920 cyklistov a 41 tímov. Majú 4 zabezpečovateľov.

Odber krvi:
1.	Za rok 2010 vykonali viac krvných testov ako odber moču 
2.	Súťažne aj mimosúťažne
3.	“Blood passport samples“
4.	“Non passport samples“ 
5.	v roku 2008 – 2009 založili krvný profil pre všetkých svojich atlétov. 
6.	v roku 2010 prešli z globálneho testovania na inteligentné testovanie
7.	v roku 2011 je už inteligentné testovanie plne činné ( funkčné ) a snaha o rozšírenie programu medzi ďalšie disciplíny

Transport krvi:
1.	maximálne 36 hodín medzi odberom a analýzou
2.	chladná teplota počas transportu     
3.	DHL – spolupráca len s nimi od 1. Apríla 2010

WADA laboratória:
1.	Výsledky analýzy rýchlo aktualizované do profilu športovca v ADAMS

Developments with the Athlete Biological Passport
Stuart Kemp ( Senior Manager, Standards &Harmonization, WADA )

V rámci Stuartovej prednášky sa riešila aj otázka laboratórií, ktoré sú cez víkend zavreté a nesnažia sa aby sme všetci hneď mali ABD pre všetkých športovcov, ale aby sme vedeli aké to má využitia a aby sme boli schopní to využiť.

Praktické kroky:
1.	Identifikácia risku a populácia športovcov
2.	Kapacita odberu krvi
3.	Slabý štart
4.	Koordinácia aktivít s národnými antidopingovými organizáciami a medzinárodnými federáciami
5.	Udržať si odbornosť
6.	Podpora WADA

National Anti-Doping Organization Implementation of the Athlete Biological Passport
Nicole Sapstead ( UK Anti-Doping ) & Matthew Fedoruk ( CCES )

Pri odbere moču nenastali žiadne zmeny. Kvôli finančnému rozpočtu robia IRMS len u tých športovcov, ktorí ich zaujímajú. Pri odbere krvi vyberajú športovcov z národného registra pre testovanie na základe športovej fyziológie s dôrazom na vytrvalostné športy. Najviac pozornosti venujú športom: atletika, biatlon, bežecké lyžovanie, zjazdové lyžovanie, cyklistika, veslovanie, rýchlokorčuľovanie, plávanie a triatlon.

Výzvy:
1.	Obmedzenie financií
2.	Komisári odberu krvi
3.	Zefektívniť plánovanie testov
4.	“Whereabouts“
5.	Transport vzoriek
6.	Výsledky testovania

Code Compliance Monitoring ( CCM ) Update and Code Review Process
Rune Andersen ( Director, Standards & Harmonization, WADA )

Prezentujúci informoval, že oficiálny “Code Compilance Reporting“ bude v novembri 2011. Prvé štádium konzultácie ( 1.12.2011 – 15.3.2012 ), druhé štádium ( 1.6.2012 – 1.10.2012 ), tretie štádium ( 1.12.2012 – 1.3.2013 ), svetová konferencia ( November 2013)

Kritéria CCM:
1.	Akceptácia
2.	Korporácia pravidiel v jednej línii s Kódexom
3.	Nasledovné body musia byť zahrnuté v programe – vzdelávanie,  TUE systém, Management výsledkov, súťažný a mimosúťažný program

Nevyhnutné podmienky:
1.	CC neznamená nevyhnutne najvyššiu kvalitu
2.	Stretnutie požiadaviek v Kóde ako minimum
3.	Zhodnotenie založené na informáciách prijatých od signatárov a ďalších možných dostupných zdrojov

AD B/ 03	PRACOVNÝ PROGRAM PREZENTÁCIE	 /23.marec 2011 /

ADMAS: Recent Developments and Overview of Cooperative and Intellingence Functions
Stuart Kemp ( Senior Manager, Standards &Harmonization, WADA )

Prednášajúci vo svojej prezentácií objasnil základné fakty o online systéme ADAMS, na čo sa používa,  ako je zabezpečený, čo robí ADAMS jedinečným. Športovci, ktorí patria do NRTP a IRTP sa prihlasujú do tohto systému, kde majú vytvorené svoje konto. Je pripravená nová verzia systému ADAMS, ktorá bude spustená možno budúci rok, tri mesiace v strede štvrťroku dajú vedieť všetkým národným antidopingovým organizáciám o jeho spustení. Momentálne ešte chystajú výchovné postupy a smernice k novej verzii. 

Jadro funkcie ADAMS: 
1.	Whereabouts
2.	TUE
3.	Plánovanie testov / dopingových kontrol
4.	Management výsledkov
5.	Laboratórne výsledky 

Kto používa systém ADAMS:
-	65 a viac medzinárodných federácií
-	50 a viac národných antidopingových organizácií
-	35 ( všetky ) akreditované laboratória
-	Hlavný organizátori hier ( IOC, Sport Accord, CGF, PASO, ODESUR... )
-	30 000 atlétov

WADA a ADMAS:
-	Prehľad udelených TUE a porušení antidopingových pravidiel
-	Prehľad výsledkov analýzy v laboratóriu
-	Plánovanie mimosúťažného testovania
-	Prístup ku všetkým “whereabouts“ informáciám, ktorí ešte nie sú potvrdené
-	Prehľad biologického pasu

An International Federation Perspective on Anti-Doping Education
Chantal Steiner ( Clean Sport Administrator, FITA )

Prezentujúcia vyjadrila potrebu formovania povedomia najmä mladých športovcov “šport bez dopingu“ prostredníctvom videa “Povedz nie dopingu“ so slávnymi športovcami, ktorých poznajú na celom svete. Toto videa sa dá vyžiadať v ich agentúre ( FITA ). Ďalej vytlačili rôzne nálepky s logom “say no to doping“ a reklamné pútače. 

A National Anti-Doping Organization Perspective on Anti-Doping Education
Cathy Belvedere ( Executive Director, Bermuda SPort Anti-Doping Authority )

Prednášajúca sa zamerala na založenie národnej antidopingovej organizácie v roku 1998, vyjadrila zámery Národneho antidopingového programu so zameraním na cieľové skupiny:
-	Škola ( študenti, učitelia, rodičia )
-	Športovci ( medzinárodná elita, národná elita... )
-	Realizačný tím atléta

Closing Remarks and Summary of Outcomes
Rune Andersen ( Director, Standards & Harmonization, WADA )

Prezentujúci v závere zhrnul všetky dôležité body a problémy, ktoré vyvstali z dvojdňových prezentácií a diskusií.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

Z pracovných rokovaní ANADO a WADA vyplynuli pre národnú antidopingovú organizáciu dôležité poznatky a osobné skúsenosti zainteresovaných strán, ktoré budú postupne prenášané do práce agentúry, pričom pôjde predovšetkým o:

-	zefektívnenie testovania využitím metód tzv. inteligentného testovania (podrobnosti sú rozpísané vyššie v texte)
-	po doriešení národnej legislatívy v predmetnej oblasti zaviesť ako alternatívnu formu dopingovej kontroly odber krvi
-	zavedenie biologického pasu pre športovcov
-	vzdelávanie a výskum (sústrediť sa na výchovu mladých športovcov, učiteľov, rodičov, realizačný tím športovca atď. prostredníctvom osvety, videi, odznakov, reklamných pútačov, rôznych výchovných brožúr atď.) 
-	spoluprácu s políciou a colnou správou pre zefektívnenie boja proti dopingu
-	   používanie systému ADAMS ako nadstavbového nástroja pre komunikáciu s medzinárodnými federáciami pre časové a finančné zefektívnenie testovania.

6.	ZOZNAM OBDRŽANEJ DOKUMENTÁCIE

1/ 	
Association of National Anti-Doping Organisations (ANADO) – Financial Statements, December 31, 2009.

2/ 
Associations of National Anti-Doping Organisations (ANADO) – Balance Sheet, December 31, 2009

3/ 
Associations of National Anti-Doping Organisations (ANADO) – Statement of changes in net assets, December 31, 2009

4/ 
Associations of National Anti-Doping Organisations (ANADO) – Statement of revenue and expenditure, December 31, 2009

5/
Assicoation of National Anti-Doping Oranisations (ANADO) – Notes to financial Statements, December 31, 2009

6/
ANADO Expressions of Internet Workshop 2011 and 2012  – email to the Secretariat by March 19, 2011

7/
4-11 draft Extraordinary Meeting of Members minutes 2010 (EMM) – sending by email

8/ 	
“ Play True “ – an official publication of the world anti-doping agency
Issue 1 – 2011 „ Tried, Tested and True – profiling the Global Network of WADA Accredited Anti-Doping Laboratories “

9/
World Anti-Doping Agency – “ World Anti-Doping Code “, 2009
                                               – “ The Doping Control Process “
                                               – “Therapeutic Use Exemptions “
                                               – “ Athlete Whereabouts “
                                               – “ Anti-Doping, Important Facts and Highlights from
                                                    WADA´s Athlete Guide “

10/
World Anti-Doping Agency – “ 2011 Prohibited List“ 

	Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.

7.	PRÍNOS 

Poznatky z prezentácií a pracovných stretnutí odborne zameraných skupín predstavujú progresívnu a vysoko efektívnu koordinačnú, informačnú a dokumentačnú bázu pre rozvoj vzdelávacieho a antidopingového programu v krajinách po celom svete. Predmetná komunikácia a poznatky sú priebežne uplatňované v rámci Národného antidopingového programu a využité v bezprostrednej riadiacej praxi, v legislatívnom procese, v antidopingovej regulácii, v domácej a medzinárodnej spolupráci, ako aj pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, 
jej východiská budú priebežne prezentované na pracovných stretnutiach zameraných 
na aktualizáciu a rozvoj Národného antidopingového programu. 

Súhlasíme so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 28. marec 2011

Vypracovali: 	Barbora ZAHRADNÍKOVÁ

		Kristína VAVROVÁ

	Schválil:	Miroslav MOTYČÍK